Kosovos olympiske komité

Kosovos olympiske komité (albansk: Komiteti Olimpik i Kosovës) er den nasjonale olympiske komiteen i Kosovo. Den ble grunnlagt i 1992 og anerkjent av Den internasjonale olympiske komité (IOK) i 2014.

Historie
Komiteen ble grunnlagt i 1992 og har et medlemskap på over 30 idrettsforbund.«IOC grants provisional recognition to Kosovo Olympic Committee», Den internasjonale olympiske komité, 22. oktober 2014. Lest 4. desember 2014. 

Anerkjennelse
Spørsmålet om internasjonal anerkjennelse av Kosovo som stat kompliserte godkjennelsen av landets olympiske komité, fordi IOK vanligvis har lagt en stats medlemskap i FN til grunn for anerkjennelse av en nasjonal olympisk komité.Byron Peacock: «'Géographie Sportive'. Over 100 Years of Charting the Globe’s Territorial Disputes with the Olympic Formula», Proceedings: International Symposium for Olympic Research, 2008. 

Kosovos olympiske komité ble i oktober 2014 midlertidig anerkjent av IOK, med henvisning til at KOK oppfyller Det olympiske charters krav om å representere et land, det vil si en stat anerkjent av det internasjonale samfunn, siden Kosovo var anerkjent av 108 av FNs 193 medlemsstater.«Kosovo granted provisional Olympic recognition by IOC» , Reuters, 22. oktober 2014. Lest 4. desember 2014. På sitt møte i Monaco 9. desember 2014 ga IOK fullverdig medlemskap til  Kosovos olympiske komité.«Kosovo can send Olympic teams», ESPN, 9. desember 2014. Lest 11. desember 2014.«127th IOC Session comes to close in Monaco», Den internasjonale olympiske komité, 9. desember 2014. Lest 11. desember 2014. Godkjennelsen åpnet for Kosovos deltakelse i Sommer-OL i Rio de Janeiro i 2016.

 Referanser 

Eksterne lenker


Kategori:Nasjonale olympiske komiteer
Kategori:Kosovo under de olympiske leker
Kategori:Etableringer i 1992